ສະຫະລັດສະໜັບສະໜຸນ ການໄກ່ເກ່ຍຂອງຣັດເຊຍ ໃນລີເບຍ
ສະຫະລັດເວົ້າວ່າ ຕົນກຽມພ້ອມທີ່ຈະໃຫ້ ການສະໜັບສະໜຸນ ຕໍ່ການໄກ່ເກ່ຍຂອງຣັດເຊຍ ຢູ່ປະເທດລີເບຍ.
ສະຫະລັດກ່າວວ່າ ຕົນພວມກະກຽມທີ່ຈະໃຫ້ການສະໜັບສະໜຸນຕໍ່ການດຳເນີນຄວາມພະ ຍາຍາມຂອງຣັດເຊຍເພື່ອທຳການໄກ່ເກ່ຍຢູ່ໃນປະເທດລີເບຍຂະນະທີ່ຝຣັ່ງສະແດງຄວາມ ຜິດຫວັງນໍາການບໍ່ມີຄວາມກ້າວໜ້າໃນການບັນລຸຂໍ້ຕົກລົງທາງດ້ານການເມືອງຕໍ່ວິກິດການ ດັ່ງກ່າວ ປະທານາທິບໍດີສະຫະລັດທ່ານບາຣັກໂອບາມາ ໄດ້ສະແດງຄວາມຂອບອົກຂອບໃຈຕໍ່ປະທາ ນາທິບໍດີຣັດເຊຍ ທ່ານ Dmitri Medvedev ກ່ຽວກັບການດຳເນີນຄວາມພະຍາຍາມຂອງ ຣັດເຊຍຢູ່ໃນລີເບຍແລະເວົ້າວ່າສະຫະລັດສະໜັບສະໜຸນການເຈລະຈາທີ່ຈະນຳພາໄປສູ່ການ ຫັນປ່ຽນໄປສູ່ປະຊາທິປະໄຕ ແລະການສະລະອຳນາດຂອງຜູ້ນຳລີເບຍ ທ່ານ Moammar Gadhafi ນັ້ນ ທ່ານ Medvedev ໄດ້ຮ່ວມສົມທົບກັບບັນດາຜູ້ນຳ ຂອງປະເທດຕາເວັນຕົກ ໃນການຮຽກ ຮ້ອງໃຫ້ທ່ານ Gadhafi ສະລະອຳນາດ ແລະທູດພິເສດຂອງຣັດເຊຍ ໄດ້ເດີນທາງໄປຍັງລີ ເບຍເພື່ອພົບປະກັບບັນດາຜູ້ຕາງໜ້າຂອງລັດຖະບານແລະ ພວກກະບົດທີ່ນັ້ນ ຣັດເຊຍບໍ່ໄດ້ອອກສຽງ ໃນການລົງຄະແນນສຽງ ກ່ຽວກັບຍັດຕິຂອງສະພາຄວາມໝັ້ນຄົງ ອົງການສະຫະປະຊາຊາດໃນຕົ້ນປີນີ້ທີ່ອະນຸມັດໃຫ້ນາໆຊາດເຂົ້າໄປພົວພັນຢູ່ໃນປະເທດລີ ເບຍ ແລະນັບແຕ່ນັ້ນມາກໍໄດ້ຕຳໜິຕິຕຽນກ່ຽວກັບຂອບເຂດແລະຄວາມຕັ້ງໃຈໃນການຖິ້ມ ລະເບີດໂຈມຕີພາຍໃຕ້ການນຳຂອງອົງການເນໂຕ້ ຂະນະດຽວກັນລັດຖະມົນຕີການຕ່າງປະເທດຝຣັ່ງທ່ານ Alain Juppe ກ່າວຕໍ່ວິທະຍຸຝຣັ່ງ ໃນວັນອັງຄານມື້ນີ້ວ່າ ລັດຖະບານລີເບຍໄດ້ສົ່ງທູດພິເສດໄປຍັງຫຼາຍໆປະເທດເພື່ອແຈ້ງໃຫ້ ຊາບວ່າຜູ້ນຳຂອງລີເບຍພ້ອມແລ້ວທີ່ຈະສະລະອຳນາດ ຝຣັ່ງກ່າວວ່າ ຕົນໄດ້ສົ່ງສານໄປຍັງລັດຖະບານລີເບຍເວົ້າວ່າທ່ານ Gadhafi ຕ້ອງໄດ້ສະລະ ອຳນາດ ອັນເປັນພາກສ່ວນນຶ່ງ ໃນການແກ້ໄຂທາງດ້ານການເມືອງ ຕໍ່ບັນຫາຂັດແຍ້ງທີ່ດຳ ເນີນມາເປັນເວລາ 5 ເດືອນ ໂດຍທີ່ກຳລັງຂອງພວກຝ່າຍຄ້ານພວມທຳການສູ້ລົບເພື່ອໂຄ່ນ ລົ້ມການປົກຄອງທີ່ດຳເນີນມາເປັນເວລາ 42 ປີຂອງຜູ້ກ່ຽວ ນອກນັ້ນ ຝຣັ່ງຍັງໄດ້ໃຫ້ການຊ່ອຍເຫຼືອໂດຍກົງ ຕໍ່ພວກກະບົດລີເບຍແລະປະກອບສ່ວນ ເຂົ້າຮ່ວມການໂຈມຕີທາງອາກາດຂອງອົງການເນໂຕ້ຕໍ່ກຳລັງຂອງລັດຖະບານລີເບຍ ແຕ່ ຍ້ອນມີຄວາມເປັນຫ່ວງກ່ຽວກັບຄ່າໃຊ້ຈ່າຍທີ່ເພີ່ມທະວີຂຶ້ນກ່ຽວກັບການປະຕິບັດງານທາງ ທະຫານນັ້ນ ຝຣັ່ງຈຶ່ງຢາກໃຫ້ພວກນັກລົບຝ່າຍຄ້ານດຳເນີນການເພີ່ມຕື່ມເພື່ອຜະເດັດເສິກ ໃນບັນຫາຂັດແຂ້ງດັ່ງກ່າວ